VRG „Partnerība „Daugavkrasts”” sabiedrības virzītas vietējās attīstības (SVVA) stratēģija izstrādāta teritorijai, kas pilnībā aptver Ķekavas novada teritoriju – Baložu pilsētu un Ķekavas un Daugmales pagastus. VRG „Partnerība „Daugavkrasts”” vīzija ir teritorijas nākotnes tēls 2020.gadā, ko varētu sasniegt balstoties uz priekšrocībām un izmantojot attīstības iespējas, novēršot iespējamos draudus un atrisinot problēmas: „Cilvēku dzīvei un ģimenei, attīstībai un izaugsmei, darbam un atpūtai pieejama harmoniska un videi draudzīga telpa ar aktīvām kopienām un koptām kultūrvēsturiskām vērtībām.” VRG “Partnerība „Daugavkrasts”” vietējās teritorijas attīstības virzieni iedalāmi divos lielos blokos, kas balstīti uz iepriekšējā plānošanas perioda (2007.-2013.gads) teritorijas attīstības stratēģijas ietvaros veiktajām darbībām un rezultātiem un viedokļu apkopojumiem pēc dažādu iedzīvotāju grupu sanāksmēm, kas notika 2014.-2015.gadā.

- 1.mērķis - VRG “Partnerība „Daugavkrasts”” teritorijas ekonomiskā attīstība.

Rīcība 1. Sīko, mazo un vidējo uzņēmumu izveidošana un attīstība, tirdzniecības vietu izveidošana.

### 2.mērķis - VRG “Partnerība „Daugavkrasts”” teritorijas iedzīvotāju labklājības paaugstināšana un dabas un kultūrvides attīstība.

Rīcība 2.1. Partnerības teritorijas publiski pieejamās infrastruktūras un vides kvalitātes uzlabošana, sabiedrisko objektu attīstība. Rīcība 2.2. Sabiedrisko aktivitāšu dažādošana un veicināšana, mūžizglītības veicināšana. VRG pieejamais ELFLA finansējums šo rīcību realizēšanai līdz 2019.gadam ir EUR 684 438,32. Pirmo projektu konkursu plānots izsludināt 2016.gada pirmajā pusgadā. Papildu tam VRG “Partnerība „Daugavkrasts”” plāno piesaistīt finansējumu starptautiskās sadarbības projektu realizēšanai un citu ārējo finansējumu no, piemēram, Ināras un Borisa Teterevu fonda, Latvijas Vides aizsardzības fonda, Eiropas Sociālā fonda un citiem avotiem. VRG „Partnerība „Daugavkrasts”” augstākā lēmējinstitūcija ir biedru kopsapulce. Pārstāvju lēmējinstitūcija – ELFLA padome uz 2017.gadu izveidota 7 cilvēku sastāvā, padomē ir ievēlēti 1 pašvaldības pārstāvis, 4 nevalstisko organizāciju pārstāvji, 2 uzņēmēju pārstāvji. Padomes veidošanā ir ievērots dzimumu līdztiesības princips un interešu pārstāvības princips, padomē ir iekļauti ekonomiskie un sociālie partneri, kas pārstāv visu sabiedrības grupu intereses – lauksaimnieki, uzņēmēji, privātpersonas, pašvaldība, lauku sieviešu interešu pārstāvis un jauniešu interešu pārstāvis. VRG „Partnerība „Daugavkrasts”” valdē 2017.gadu ir 2 locekļi. Administratīvais vadītājs izsludina un organizē atklātu projektu iesniegumu konkursa kārtas sabiedrības virzītas vietējās attīstības stratēģijas īstenošanai, organizē projektu vērtēšanas komisijas darbu un veic citus pienākumus stratēģijas mērķu sasniegšanai. Saskaņotība ar vietējās rīcības grupas darbības teritorijā esošo pašvaldību programmām un sasaiste ar citiem vietējā, reģionālā un nacionālā mēroga attīstības plānošanas dokumentiem (līdz 3000 zīmēm). VRG „Partnerība „Daugavkrasts”” SVVA stratēģija atbilst vietējiem attīstības un plānošanas dokumentiem - Ķekavas novada ilgtspējīgas attīstības stratēģijai līdz 2030. gadam un Ķekavas novada attīstības programmai 2014.-2020.gadam.